ועדת העבודה והרווחה, כנסת 25, פרוטוקול מספר 97, 2023-08-16 00:00

חוה אתי עטייה: בוקר טוב

טלי גוטליב: יש התנגדות? לא הבנתי למה אנחנו מתנגדים? להעלאת הסכומים בשמחה ובגיל, זה עתה, בתוקף מה-1 בספטמבר? זה צריך לעבור כך

ראובן פינסקי: נכון

טלי גוטליב: עם כל הכבוד, לפעמים יש דברים שהם פְּשִׁיטָה של פְּשִׁיטָה, clear cut של ה-clear cut

חוה אתי עטייה: זה נכון, אבל אנחנו צריכים לשמוע סקירה ממנו

טלי גוטליב: זה בסדר, אני רק אגיד שקודם כול כל הכבוד לאייכלר – יו"ר הוועדה, לאתי עטיה – ממלאת מקום יו"ר הוועדה, ולענת – המנהלת, על הכינוס בפגרה

טלי גוטליב:  לוועדה הזאת באמת היה עומס גדול מאוד שקשור לחוק הנכים והתקבולים, שעשינו מאמץ שיא להעביר אותו בקריאה שנייה ושלישית עוד לפני היציאה לפגרה

טלי גוטליב:      התקנות האלה הן תקנות מצוינות שבאות להיטיב עם המתנדבים

טלי גוטליב:  העלאת הסכומים היא העלאה הוגנת וטובה והכינוס הדחוף הזה נעשה כדי שנוכל להחיל אותן החל מה-1 בספטמבר

טלי גוטליב:  התכנסנו כאן, זה clear cut, אלה תקנות מצוינות, שיפור תנאים שגם שולח מסר של הערכה גדולה מאוד לכל מי שלוקח חלק במערך - - - השירות

חוה אתי עטייה: חברת הכנסת טלי, לא קיבלת רשות דיבור

טלי גוטליב: בסדר, סליחה

חוה אתי עטייה: אני אתן לך רשות דיבור

טלי גוטליב: לא צריך, זהו, סיימתי

טלי גוטליב:  סיימתי, הכול בסדר, אנחנו בעד

חוה אתי עטייה: נתנהל לפי הנוהל התקין

חוה אתי עטייה:  בוקר טוב, יום רביעי בשבוע, כ"ט באב תשפ"ג

חוה אתי עטייה:  אני מתכבדת לפתוח את ועדת העבודה בנושא: תקנות שירות אזרחי (עקרונות השירות הלאומי וההתנדבות הקהילתית)

חוה אתי עטייה:  אני מעבירה את רשות הדיבור למנכ"ל רשות השירות הלאומי, מר ראובן פינסקי, בבקשה

ראובן פינסקי: בוקר טוב גברתי וחברת הכנסת

חוה אתי עטייה: סליחה

חוה אתי עטייה:  רציתי לתת לך, קודם כול הח"כים, אבל כבר עשית את הפתיח

טלי גוטליב: בגלל שדיברתי

טלי גוטליב:  אני אומרת: לפעמים יש דברים שהם clear cut, כשאנחנו מברכים על העשייה כשהיא עשייה שהיא נכונה

טלי גוטליב:  עובדה שגם - - -     

חוה אתי עטייה: את רוצה להמשיך מהיכן שהפסקת?     

טלי גוטליב: אני אדבר עוד חצי דקה, גברתי היושבת-ראש

טלי גוטליב:  גם העובדה שאין פה נציגי אופוזיציה מדברת בעד עצמה, זה אומר שגם הם לא מביעים התנגדות פה

טלי גוטליב:  למרות שלפעמים הם אוהבים להביע התנגדות סתם, רק כדי להיות לעומתיים, נדמה לי שפה גם לעומתי זה מבזה להיות ולכן, זה יעבור כך

טלי גוטליב:  אנחנו מחזקים את כל מערך ההתנדבות באשר הוא, בהצלחה רבה בתחילת השנה לכל העוסקים במלאכה

חוה אתי עטייה: תודה רבה

טלי גוטליב: אני באתי רק לכבד

ראובן פינסקי: תודה רבה

טלי גוטליב: אפשר היה להצביע על זה לבד

חוה אתי עטייה: את חברת ועדה

טלי גוטליב: בסדר

טלי גוטליב:  אני רק אומרת שכשזה מוסכם, אפשר שאת גם תצביעי לבד

ראובן פינסקי: קודם כול, תודה רבה גם לוועדה שמכנסת את הכינוס הזה שלא מן המניין, זה משמעותי לנו מאוד

ראובן פינסקי:  שינוי התעריף הוא בשורה משמעותית, שינינו אותו לפני זמן מה אבל הכול היה בהוראות שעה

ראובן פינסקי:  ביום הזה למעלה מ-18,000 צעירות וצעירים מכל החברה הישראלית שמתנדבים בשירות הלאומי, באמת מקבלים בשורה משמעותית

ראובן פינסקי:  זה תיקון היסטורי אחרי הרבה מאוד שנים שלא היה תיקון תעריף

ראובן פינסקי:  היום בעצם, מבטלים את הוראת השעה והופכים את זה למשהו קבוע

ראובן פינסקי:  על כך תודה גדולה גם לשר האוצר וכמובן, גם לשרה הממונה עלינו, אורית סטרוק, שעשתה עבודה משמעותית מאוד על זה

ראובן פינסקי:      דבר נוסף

ראובן פינסקי:  בכל פעם שמתקנים משהו קטן אני מנסה להכניס עוד תיקון אחד משמעותי, ושינינו את יחס החניכה של העובדות הסוציאליות

ראובן פינסקי:  יש לנו במערך עובדות סוציאליות שמטפלות בכל המערכים הנפשיים, מערכי המוגנות

ראובן פינסקי:  בעצם, הוספנו גם צו הרחבה – בשביל שיקבלו שכר ראוי; וגם פחות מתנדבים פר עובדת סוציאלית – בשביל שתהיינה יותר עובדות סוציאליות

ראובן פינסקי:  זו אכן בשורה, תודה רבה שכינסתם את הוועדה ושיהיה בהצלחה

חוה אתי עטייה: תודה רבה

חוה אתי עטייה:  מר יואב ארבל, היועץ המשפטי

יואב ארבל: בוקר טוב

יואב ארבל:  שוב, תודה על כינוס הדיון

יואב ארבל:  אני רוצה לעשות סקירה בכמה מילים, רק רקע קצר על מה הן התקנות האלה שאנחנו מבקשים לתקן

יואב ארבל:  כמו שאמר המנכ"ל, בשירות הלאומי יש בערך 18,000 מתנדבות ומתנדבים

יואב ארבל:  השירות נעשה במאות ואלפי גופים מפעילים, למשל: בתי אבות, פנימיות, משרדי ממשלה, רשויות מקומיות

יואב ארבל:  שם המתנדבים עושים את השירות

יואב ארבל:  יש גם שמונה גופים מוכרים, שהשרה נתנה להם הכרה, אלה הגופים שבעצם מגייסים את הבנות, ממיינים אותן ומפנים אותן אל הגופים המפעילים     יש לנו בחוק דבר שנקרא: תעריף

יואב ארבל:  בכל חודש כל גוף שבת שירות משרתת בו צריך לשלם את מה שכתוב בתעריף, לגוף המוכר

יואב ארבל:  יש בתקנות רשימה של כל הרכיבים של התעריף: דמי הכיס של בת השירות, תחבורה ציבורית, ביטוח לאומי, ביטוחים, הכול נמצא שם בתוך התקנות

טלי גוטליב: סדור מאוד, בדיוק

יואב ארבל: ואלה התקנות שאנחנו מבקשים לתקן

יואב ארבל:  בתוך התקנות האלה אנחנו מבקשים לתקן רק שני רכיבים – כמו שאמר המנכ"ל, לא צריך לחזור על זה – את רכיב דמי הכיס, שאותו אנחנו לא רוצים להעלות אלא לקבע את הסכום; והרכיב של הליווי הסוציאלי, שאותו אנחנו רוצים להעלות ב-12 שקלים

יואב ארבל:  אלה שני התיקונים המרכזיים שנמצאים פה בתקנות

יואב ארבל:  מעבר לזה, התיקונים הללו גוררים גם תיקון של התקורה כי התקורה היא באחוזים מתוך התעריף

יואב ארבל:       ויש עוד דברים שאנחנו מכניסים לפה: תיקון של החובה שלנו לפרסם את התעריף – עד עכשיו הייתה חובה מצומצמת מאוד, אנחנו מרחיבים את החובה לעוד רכיבים

יואב ארבל:  זאת אומרת שבעצם, נצטרך בכל שנה כשאנחנו מעדכנים את התעריף, לפרסם את כל הסכומים המעודכנים

יואב ארבל:  יום התחילה של כל הדבר הזה הוא ב-1 בספטמבר

יואב ארבל:  אלה הדברים

טלי גוטליב: 1 בספטמבר, בדיוק, לכן התכנסנו

חוה אתי עטייה: עוד מישהו רוצה לדבר לפני שאני מעבירה את רשות הדיבור ליועצת המשפטית של הוועדה?     

אילת וולברג: נקריא את נוסח התקנות

אריאל צרפתי: "בתוקף סמכותי לפי סעיפים 10 ו-105(א) לחוק שירות אזרחי, התשע"ז–2017, בהסכמת שר האוצר, בהתייעצות עם המועצה, לאחר שניתנה למנהל הזדמנות להגיש לשר את חוות דעתו בעניין, ובאישור ועדת העבודה והרווחה של הכנסת, אני מתקינה תקנות אלה:     תיקון תקנה 8א	 1

אריאל צרפתי: 	בתקנות שירות אזרחי (עקרונות השירות הלאומי וההתנדבות הקהילתית), התשפ"א–2020 (להלן – התקנות העיקריות), בתקנה 8א –     		(1)	בפסקה (1), במקום הסכום הנקוב בה יבוא "852"; 		(2)	בפסקה (6)(ה), במקום הסכום הנקוב בה יבוא "29"; 		(3)	בפסקה  (7),   במקום   הסכומים   הנקובים   בה  יבוא  "210",  ו- "284",  בהתאמה

אריאל צרפתי: "     

אילת וולברג: כפי שהסבירו קודם את התיקונים האלה, הסכום של 852 שקלים זה הסכום החדש שמקבעים – אלה דמי הכיס של משרתי השירות הלאומי – שיחל ב-1 בספטמבר

קריאה: זה לא הסכום החדש, זה הסכום הקיים

אילת וולברג: זה הסכום הקיים, שעכשיו מקבעים אותו

אילת וולברג:      29 השקלים יהיו גובה הסכום שהגופים המפעילים יעבירו לגופים המוכרים בעד השכר של העובדים הסוציאלים

אילת וולברג:       והתיקון לפסקה (7), זו בעצם התקורה החדשה שגם התעדכנה בעקבות התיקונים האלה

אריאל צרפתי: "תיקון תקנה 8ד	     	2

אריאל צרפתי: 	בתקנה 8ד לתקנות העיקריות, במקום תקנת משנה (ג) יבוא:     "(ג) המנהל יפרסם ברשומות מדי שנה בשנה את סכומי רכיבי התעריף הנקובים בתקנות 8א, 8ג ו- 8ה, כאמור בסעיף 10(ב) לחוק וכן יפרסם את סכומי הרכיבים המפורטים בתוספת הראשונה, הכל כפי שעודכן לפי תקנה זו

אריאל צרפתי: ""     

אילת וולברג: אגיד רק במילה, חוק שירות אזרחי קובע בסעיף 10(ב) שיש לפרסם את כלל רכיבי התעריף

אילת וולברג:  ולכן, בעצם זה התיקון

אילת וולברג:  כמו שהסברתם קודם, הוא פשוט נועד לתקן את התקנות כדי שהן יעלו בקנה אחד עם הוראות החוק

אריאל צרפתי: עכשיו "תיקון התוספת הראשונה"

אריאל צרפתי:  יש תיקון ניסוח קל, כדי להתאים ללשון התקנות

אריאל צרפתי:      	"3

אריאל צרפתי: 	בתוספת הראשונה לתקנות העיקריות, בטור ב' –     (1)     בפרט (1), במקום הסכום הנקוב בו יבוא "1,998 שקלים חדשים"; (2)     בפרט (2), במקום הסכום הנקוב בו יבוא " 1,868 שקלים חדשים "; (3)     בפרט (3), במקום הסכום הנקוב בו יבוא "3,088  שקלים חדשים "; (4)     בפרט (4), במקום הסכום הנקוב בו יבוא "2,922  שקלים חדשים "; (5)     בפרט (5), במקום הסכום הנקוב בו יבוא "2,155  שקלים חדשים "; (6)     בפרט (6), במקום הסכום הנקוב בו יבוא "1,802 שקלים חדשים "; (7)     בפרט (7), במקום הסכום הנקוב בו יבוא "2,618 שקלים חדשים "; (8)     בפרט (8), במקום הסכום הנקוב בו יבוא " 3,610 שקלים חדשים "; (9)     בפרט (9), במקום הסכום הנקוב בו יבוא "2,642 שקלים חדשים "; (10)  בפרט (10), במקום הסכום הנקוב בו יבוא "3,634 שקלים חדשים "

אריאל צרפתי: "     

אילת וולברג: זה בעצם תיקון התוספת הראשונה, בה נמצא הסיכום של סכומי התעריף החודשי שמשלם גוף מפעיל לגוף מוכר

אילת וולברג:  ובהתאמה יש את התיקון כאן

אילת וולברג:  עכשיו סעיף התחילה

אריאל צרפתי: "4

אריאל צרפתי: 	תחילתן של תקנות אלה ביום ט"ו באלול התשפ"ג (1 בספטמבר 2023) (להלן – יום התחילה)

אריאל צרפתי:      הוראת מעבר  לעניין עדכון  סכומים     5

אריאל צרפתי: 	ביום התחילה, יעודכנו גם הסכומים שבתקנה 8א(1), (6)(ה) ו- (7) ובתוספת הראשונה לתקנות העיקריות כתיקונן בתקנות 1 ו- 3 לתקנות אלה בהתאמה, לפי תקנה 8ד לתקנות העיקריות כתיקונה בתקנה 2 לתקנות אלה

אריאל צרפתי: "     

אילת וולברג: יואב, אתה רוצה להסביר למה נדרשת הוראת המעבר?     

יואב ארבל: בכמה מילים

יואב ארבל:  הסכומים שאנחנו מביאים פה לוועדה, שכבר חישבנו אותם לפני מספר שבועות כשהכנו את הנוסח, הם הסכומים שבעצם נכונים לעכשיו

יואב ארבל:  בכל שנה, לפי התקנות והחוק, יש עדכון מדדי של התעריף ב-1 בספטמבר

יואב ארבל:  זה עדכון אוטומטי שנעשה בכל שנה

יואב ארבל:  הסעיף הזה בא להבהיר שגם הסכומים שכתובים פה יעודכנו ב-1 בספטמבר בהתאם למדד

חוה אתי עטייה: תודה רבה

חוה אתי עטייה:  אני מבקשת להעלות את התקנות להצבעה

חוה אתי עטייה:  מי בעד? מי נגד?     

חוה אתי עטייה: אושרה 

חוה אתי עטייה: תודה רבה, התקנות אושרו

חוה אתי עטייה:  אני מצטרפת לברכות של חברת הכנסת טלי, ואני בטוחה שזה יעודד את הרחבת השירות הלאומי

חוה אתי עטייה:  צגה, את רוצה לומר משהו לפני שאנחנו נועלים את הישיבה? תודה רבה

ראובן פינסקי: תודה רבה

טלי גוטליב: בהצלחה

חוה אתי עטייה: זה ממש הישג היסטורי, תודה

חוה אתי עטייה:   הישיבה נעולה